รัฐบาลไทย-ข่าวทำเนียบรัฐบาล-การรถไฟแห่งประเทศไทย ประกาศปิดเส้นทางช่วงระหว่างสถานีบางซื่อ - บางบำหรุ เป็นการชั่วคราว
วันพุธที่ 26 มกราคม 2565
การรถไฟแห่งประเทศไทย ประกาศปิดเส้นทางช่วงระหว่างสถานีบางซื่อ - บางบําหรุ เป็นการชั่วคราว
เพื่อซ่อมแซมโครงสร้างสะพานพระราม 6 และตรวจสอบด้านวิศวกรรมเพื่อความปลอดภัยของขบวนรถและประชาชนผู้ใช้บริการ
ตามที่ได้เกิดเหตุโครงสร้างกลางสะพานพระราม 6 เคลื่อนตัว เมื่อวันที่ 24 มกราคมที่ผ่านมา ส่งผลให้ขบวนรถไฟในเส้นทางสายใต้ไม่สามารถผ่านได้ จําเป็นต้องประกาศปิดทาง ช่วงระหว่างสถานีชุมทางบางซื่อ - บางบําหรุ เป็นการชั่วคราว
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์การรถไฟแห่งประเทศไทย (รฟท.) กระทรวงคมนาคม แจ้งว่ารฟท. ประกาศแจ้งปิดทางช่วงระหว่างสถานีบางซื่อ - บางบําหรุ เป็นการชั่วคราวเพื่อให้กิจการร่วมค้าไอทีดี เออาร์ซี ซึ่งเป็นผู้รับเหมาที่รับผิดชอบโครงการงานปรับปรุงเสริมความมั่นคงของสะพานพระราม 6 เนื่องด้วยสะพานพระราม 6 นี้ เป็นสะพานที่ขบวนรถไฟในเส้นทางสายใต้ทุกขบวนทําขบวนผ่านเป็นประจําทุกวัน เพื่อให้เกิดความปลอดภัยสูงสุดกับขบวนรถและประชาชนผู้ใช้บริการ จึงมีมาตรการตรวจสอบโครงสร้างสะพานในด้านวิศวกรรมทั้งหมด โดยจะแจ้งกําหนดการเปิดใช้งานของสะพานพระราม 6 ให้ทราบอีกครั้ง
อย่างไรก็ตาม ระหว่างที่กําลังมีการปรับปรุงสะพานฯ การรถไฟฯขอแจ้งปรับเปลี่ยนแผนการเดินรถในเส้นทางสายใต้เพื่อให้สอดคล้องกับการซ่อมบํารุงสะพานพระราม 6 โดยมีการปรับเปลี่ยนสถานีต้นทาง ปลายทาง จากสถานีกรุงเทพ เป็นสถานีบางบําหรุและธนบุรี เป็นการชั่วคราว จํานวน 16 ขบวน ดังนี้
เที่ยวไป
- ขบวนรถด่วนพิเศษที่ 43 กรุงเทพ- สุราษฎร์ธานี ปรับเปลี่ยนเป็น บางบําหรุ- สุราษฎร์ธานี
- ขบวนรถธรรมดาที่ 261 กรุงเทพ - หัวหิน ปรับเปลี่ยนเป็น ธนบุรี - หัวหิน
- ขบวนรถเร็วที่ 171 กรุงเทพ- สุไหงโกลก ปรับเปลี่ยนเป็น บางบําหรุ - สุไหงโกลก
- ขบวนรถด่วนพิเศษทักษิณารัถย์ที่ 31 กรุงเทพ - ชุมทางหาดใหญ่ ปรับเปลี่ยนเป็น บางบําหรุ - ชุมทางหาดใหญ่
- ขบวนรถชานเมืองที่ 355 กรุงเทพ - หนองปลาดุก ปรับเปลี่ยนเป็น บางบําหรุ- หนองปลาดุก (ให้บริการ 27 ม.ค. 65)
- ขบวนรถด่วนที่ 83 กรุงเทพ - ตรัง ปรับเปลี่ยนเป็น บางบําหรุ - ตรัง
- ขบวนรถด่วนที่ 85 กรุงเทพ- นครศรีธรรมราช ปรับเปลี่ยนเป็น บางบําหรุ - นครศรีธรรมราช
- ขบวนรถด่วนพิเศษที่ 39 กรุงเทพ- สุราษฎร์ธานี ปรับเปลี่ยนเป็น บางบําหรุ- สุราษฎร์ธานี
เที่ยวกลับ
- ขบวนรถชานเมืองที่ 356 หนองปลาดุก - กรุงเทพ ปรับเปลี่ยนเป็น หนองปลาดุก - บางบําหรุ
- ขบวนรถด่วนพิเศษที่ 40 สุราษฎร์ธานี กรุงเทพ ปรับเปลี่ยนเป็น สุราษฎร์ธานี บางบําหรุ
- ขบวนรถเร็วที่ 172 สุไหงโกลก - กรุงเทพ ปรับเปลี่ยนเป็น สุไหงโกลก - บางบําหรุ
- ขบวนรถธรรมดาที่ 262 หัวหิน - กรุงเทพ ปรับเปลี่ยนเป็น หัวหิน- ธนบุรี
- ขบวนรถด่วนที่ 86 นครศรีธรรมราช - กรุงเทพ ปรับเปลี่ยนเป็น นครศรีธรรมราช- บางบําหรุ
- ขบวนรถด่วนที่ 84 ตรัง - กรุงเทพ ปรับเปลี่ยนเป็น ตรัง - บางบําหรุ
- ขบวนรถด่วนพิเศษทักษิณารัถย์ที่ 32 ชุมทางหาดใหญ่ - กรุงเทพ ปรับเปลี่ยนเป็น ชุมทางหาดใหญ่ - บางบําหรุ
- ขบวนรถด่วนพิเศษที่ 44 สุราษฎร์ธานี- กรุงเทพ ปรับเปลี่ยนเป็น สุราษฎร์ธานี –-บางบําหรุ
สําหรับผู้โดยสารที่ซื้อตั๋วโดยสารล่วงหน้าไว้รฟท. จะดําเนินการขนส่งผู้โดยสารจากสถานีกรุงเทพและสถานีสามเสน ไปยังสถานีบางบําหรุ โดยทางรถยนต์ และสําหรับผู้โดยสารที่สถานีชุมทางบางซื่อ สามารถใช้ตั๋วโดยสารรถไฟทางไกล เดินทางด้วยรถไฟฟ้าสายสีแดงจากสถานีกลางบางซื่อไปยังสถานีบางบําหรุ โดยไม่เสียค่าใช้จ่ายใดๆเพิ่มเติม
ในด้านการรับ - ส่งสินค้าห่อวัตถุ สัมภาระ และรถจักรยานยนต์ในเส้นทางสายใต้รฟท. งดให้บริการ
ที่สถานีกรุงเทพ สามเสน บางซื่อ และบางบําหรุ เป็นการชั่วคราว
สําหรับผู้โดยสารที่จองตั๋วล่วงหน้าในเส้นทางสายใต้ มีความประสงค์ที่จะไม่เดินทางสามารถติดต่อขอคืนค่าตั๋วโดยสารได้เต็มราคา ทั้งนี้ อาจมีขบวนรถในเส้นทางสายใต้บางขบวนเกิดความล่าช้าไปบ้าง ซึ่งการรถไฟฯ ต้องขออภัยในความไม่สะดวกมา ณ โอกาสนี้ สอบถามรายละเอียดเพิ่มเติมได้ที่ ศูนย์บริการลูกค้าสัมพันธ์ โทรศัพท์สายด่วน 1690 ตลอด 24 ชั่วโมง